LIBER SECUNDUS. 505 



libertate referre, denique verborum lumine sub oculos ponere, 

 magni utique laboris est et judicii; prassertim cum antiqui- 

 ora quasque incerta, recentiora periculo obnoxia reperiantur. 

 Quamobrem et plurima Historiam istam Civilem circumstant 

 vitia ; dum plerique narrationes quasdam inopes et plebeias, et 

 plane dedecora historiarum, conscribant ; alii particulares rela- 

 tiones et commentariolos opera festinata et textu inaequali con- 

 sarciant; alii capita tan turn rerum gestarum percurrant; alii 

 contra, minima quaeque et ad summas actionum nihil facientia 

 persequantur : nonnulli, nimia erga ingenia propria indulgen- 

 tia, plurima audacter confingant ; ast alii non tarn ingeniorum 

 suorum quam affectuum imaginem rebus imprimant et addant, 

 partium suarum memores, rerum parum fideles testes ; quidam 

 politica, in quibus sibi complacent, ubique inculcent, et diver- 

 ticula ad ostentationem quaerendo narrationem rerum nimis 

 leviter interrumpant ; alii in orationum et concionum, aut etiam 

 actorum ipsorum, prolixitate parum cum judicio nimii sint; 

 adeo ut satis constet, non inveniri inter scripta hominum rarius 

 quicquam, quam historiam legitimam et omnibus numeris suis 

 absolutam. Yerum nos in prsesenti partitionem doctrinarum 

 instituimus, ut omissa; non censuram, ut vitiosa, notentur. 

 Nunc partitiones Historias Civilis persequemur, casque diver- 

 sorum generum. Minus enim implicabuntur species si par- 

 titiones diversae proponantur, quam si una partitio curiose per 

 membra deducatur. 



CAPUT VI. 



Partitio prima Histories Civilis in Memorias, Antiquitates, et 



Historiam Justam. 



HISTORIA Civilis tripartita est, tribus picturarum aut ima- 

 ginum generibus non absimilis. Yidemus enim ex picturis 

 et imaginibus alias imperfectas, ut quibus ultima manus non 

 accesserit; alias perfectas; alias vero vetustate mutilatas et 

 deformatas. Historiam similiter Civilem (quas imago rerum et 

 temporum quaedam est) in tres species, illis picturarum con- 

 gruas, partiemur ; Memorias scilicet ; Historiam Justam ; et 

 Antiquitates. Memories s mt Historia inchoata, aut prima et 

 rudia historiae lineamenta ; Antiquitates vero Historia deformata 



